கேள்வி: அஞ்சனா பௌமிக்கு - பிறப்பு என்பது என்ன?
பதில்: அஞ்சனா பௌமிக்கு 1944 ஆம் ஆண்டு திசம்பர் 30 அன்று மேற்கு வங்காளம் மாநிலத்தில் உள்ள கூச் பெகார்'' என்னும் நகரில் பிறந்தார்.
கேள்வி: அஞ்சனா பௌமிக்கு - கல்வி பற்றி விளக்கவும்.
பதில்: அஞ்சனா பௌமிக்கு 1961 ஆம் ஆண்டில் மேற்கு வங்க கல்வி வாரியத்தின் கீழ் கூச் பெகார் நகரில் உள்ள சுனிதி அகாடமியில் படித்து உயர்நிலைத் தேர்வில் தேர்ச்சி பெற்றார். அதன் பிறகு இவர் கல்கத்தா பல்கலைக்கழகம் கீழ் உள்ள சரோஜினி நாயுடு மகளிர் கல்லூரியில் படித்தார். தனது பள்ளி நாட்களை கூச் பெகர் நகரில் கழித்தார்
கேள்வி: அஞ்சனா பௌமிக்கு - தனிப்பட்ட வாழ்க்கை குறித்து விரிவாக சொல்லுங்கள்.
பதில்: இவரது உண்மையான பெயர் ''ஆரத்தி பௌமிக்கு'' என்பதாகும். பாப்லி என்ற புனைப்பெயராலும் இவர் அழைக்கப்படுகிறார். இவரின் தந்தை பெயர் பிபூதி பூசன் பௌமிக் ஆகும். அஞ்சனா கடற்படை அதிகாரியான அனில் சர்மாவை மணந்து மும்பையில் குடியேறினார். இவரது மகள்கள் ''நிலஞ்சனா சர்மா'' மற்றும் ''சந்தன சர்மா'' ஆகியோராவர். இவர்கள் இருவரும் நடிகைகள். மூத்தவரான நிலஞ்சனா சர்மா, வங்காள திரைப்பட நடிகர் ''இயிசூ சென்குப்தாவை மணந்தார்.
கேள்வி: அஞ்சனா பௌமிக்கு - திரைப்பட வாழ்க்கை குறித்து விரிவாக சொல்லுங்கள்.
பதில்: 1964 ஆம் ஆண்டு ''பிச்சூசு போசு'' இயக்கிய ''அனுசுதூப் சந்தா'' என்ற திரைப்படத்தில் தனது 20 வயதில் பௌமிக்கு திரைப்படத்தில் அறிமுகமானார். . தனது முதல் படத்தின் வெளியீட்டிலேயே இவர் பிரபலமானார். இவரது நடிப்புத் திறமை பார்வையாளர்களாலும் விமர்சகர்களாலும் பாராட்டப்பட்டது. உத்தம் குமாரின் முக்கிய கதாநாயகிகளில் ஒருவரானார். இவரும் உத்தம் குமாரும் வங்காள மொழியில் சௌரிங்கி, கோகோனோ மேக், நயிகா சங்க்பாத்து, ரௌத்ரா சாயா, ''ராச் துரோகி'' போன்ற பெரிய வெற்றிப் படங்களை வழங்கினர்.
கேள்வி: அஞ்சனா பௌமிக்கு - இறப்பு பற்றி நீங்கள் என்ன அறிந்துள்ளீர்கள்?
பதில்: பௌமிக்கு 2024 ஆம் ஆண்டு பிப்ரவரி 17 ஆம் தேதியன்று தனது 79 ஆவது வயதில் இறந்தார்.